Fenomenologiya

Fenomenologiya (fenomen hám logiya) — 1) filosofiyalıq pán; filosofiya tariyxında túrlishe: sezinip biliwdi sın pikir etetuǵın pán retinde (I.G.Lamberg, I.Kant), filosofiyanıń payda bolıwı, sananı tariyxıy izertlew formaların úyrenetuǵın táliymat retinde (G.Gegeldiń "Ruwxlanıw fenomenologiyası"), psixikalıq fenomenlerdi bayanlaytuǵın psixologiyanıń bir bólimi retinde (F.Brentano, A.Meynong) aytıladı; 2) filosofiyalıq aǵım, onıń principlerin XX ásir basında E.Gusserl táriyplep bergen. Ol bir tárepten, fenomenologiya racional empirizm hám pozitivizm menen baylanıslı ekenligin belgilese, ekinshi tárepten bolsa, naturalistlik obiektivizm hám skeptikalıq relyativizmdi sın pikir etedi. Fenomenologiyanı joǵalǵan hám umıtılǵan qádiriyatlardı tabıwǵa kómek beretuǵın filosofiyalıq arxeologiya dep biledi. Fenomenologiya ekzistensializm hám házirgi zaman filosofiyasındaǵı basqa aǵımlardıń dáreklerinen biri bolǵan.

 Derekler 
ÓzME, Birinshi tom, Tashkent, 2000-jıl